b'\n_START_ARTICLE_\nMichele Alboreto\n_START_SECTION_\n\xc5\xbdivljenjepis\n_START_PARAGRAPH_\nMichele Alboreto je pokojni dirka\xc4\x8d Formule 1. Kariero v Formuli 1 je za\xc4\x8del v sezoni 1981 pri Tyrrellu, kjer je v sezonah 1982 in 1983 dosegel po eno zmago (Velika nagrada Las Vegasa 1982 in Velika nagrada vzhodnih ZDA 1983). Nato se je pred sezono 1984 preselil v Ferrari in z eno zmago na Veliki nagradi Belgije in \xc5\xa1e tremi uvrstitvami na stopni\xc4\x8dke kon\xc4\x8dal na \xc4\x8detrtem mestu v prvenstvu. V naslednji sezoni 1985 pa je bil \xc5\xa1e uspe\xc5\xa1nej\xc5\xa1i, saj je z dvema zmagama na Velikih nagradah Kanade in Nem\xc4\x8dije v prvenstvu zaostal le za Francozom Alainom Prostom. Naslednje tri sezone pri Ferrariju so bile manj uspe\xc5\xa1ne, saj mu ni uspelo ve\xc4\x8d zmagati, dosegel pa je \xc5\xa1e nekaj uvrstitev na stopni\xc4\x8dke v vsaki sezoni. V sezoni 1989 je spet s Tyrrellom dosegel \xc5\xa1e ene stopni\xc4\x8dke, nato pa dirkal brez ve\xc4\x8djih uspehov v majhnih ekipah do sezone 1994, ko se je upokojil. Leta 2001 se je smrtno ponesre\xc4\x8dil na testiranju \xc5\xa1portnih dirkalnikov v Nem\xc4\x8diji.'